
Σύσταση Γενικής Διεύθυνσης Διοικητικού Εκσυγχρονι¬ 
σμού στο Υπουργείο Προεδρίας της Κυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 1 -5 του άρθρου 78 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101 Α’). 

β) Της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α’). 

γ) Της παρ. 7 του άρθρου 24 του Ν. 2085/1992 «Ρύθ¬ 
μιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις» (ΦΕΚ 
170Α). 

δ) Της παρ. 4 του άρθρου 159 του Υπαλληλικού Κώδικα 
(Π.Δ. 611/1977), σε συνδυασμό με το πρώτο εδάφιο της 
παρ. 5 του άρθρου 5 του Ν. 2085/1992 και 

ε) Του άρθρου 29Α του Ν. 1558/1985, που προστέθηκε 
με το άρθρο 27 του Ν. 2081/1992 (ΦΕΚ 154Α’). 

2. Την αριθ. Υ.2009/20.5.1993 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 365Β). 

3. Το γεγονός ότι από τις διατάξεις του παρόντος Π. 
Διατάγματος, θα επέλθει δαπάνη σε βάρος του προϋπο¬ 
λογισμού του Υπουργείου Προεδρίας Κυβερνήσεως της 
τάξης των δρχ. 1.000.000 για το τρέχον οικονομικό έτος 
και 4.800.000 δρχ. για καθένα από τα επόμενα οικονομικά 


έτη, η οποία θα καλυφθεί για το έτος 1993 από τη μετα¬ 
φορά ισόποσης πίστωσης από τον ΚΑΕ 0515 και 
Φ.05-110 του Υπουργείου και για τα επόμενα έτη από πι¬ 
στώσεις που θα εγγράφονται στον προϋπολογισμό του σε 
Φ.05-110 και ΚΑΕ 0211, 0221, 0224, 0226, 0237, 
0229, 0233, 0254. 

4. Την αριθ. 543/1993 γνωμοδότηση του Συμβουλίου 
της Επικρατείας, μετά πρόταση του Υπουργού Προεδρίας 
της Κυβερνήσεως και του Υφυπουργού Οικονομικών, 
αποφασίζουμε: 

Αρθρο μόνο 

Σύσταση Γ ενικής Διεύθυνσης 
Διοικητικού Εκσυγχρονισμού 

1. Στο Υπουργείο Προεδρίας της Κυβερνήσεως συνι- 
στάται «Γενική Διεύθυνση Διοικητικού Εκσυγχρονισμού». 
Σκοπός της συνιστώμενης γενικής διεύθυνσης είναι η με¬ 
λέτη και εισήγηση για τη διαμόρφωση και υποστήριξη της 
κυβερνητικής πολιτικής για τον εκσυγχρονισμό και την 
αναβάθμιση της Δημόσιας Διοίκησης, στο πλαίσιο της 
αποστολής και των αρμοδιοτήτων του Υπουργείου Προε¬ 
δρίας της Κυβερνήσεως, πλην του τομέα πληροφορι¬ 
κής. 

2. Η παραπάνω γενική διεύθυνση έχει, κυρίως, ως απο¬ 
στολή: 

α) Να προωθεί τον εκσυγχρονισμό στη Δημόσια Διοί¬ 
κηση. 

β) Να ερευνά και να αξιολογεί τις ανάγκες διοικητικών 
μεταρρυθμίσεων και να προτείνει μέτρα γενικού ή ειδικού 
ενδιαφέροντος για τις ενδεικνυόμενες αναπροσαρμο¬ 
γές. 

γ) Να μεριμνά για την κατάρτιση και την παρακολούθηση 
της εφαρμογής του προγράμματος διοικητικού εκσυγχρο¬ 
νισμού. 

δ) Να μεριμνά και να συντάσσει το γενικό πλαίσιο προ¬ 
γραμματικής δράσης του υπουργείου, μέσα στο πλαίσιο 
των γενικών στόχων και κατευθύνσεων της ακολουθούμε¬ 
νης κυβερνητικής πολιτικής. 

ε) Να εισηγείται τρόπους και μέσα για την αύξηση της 
αποδοτικότητας του προσωπικού και τη βελτίωση της 
αποτελεσματικότητας των δημοσίων υπηρεσιών, με τη 
διεξαγωγή ερευνών, σε συνεργασία με τα επιμέρους 
υπουργεία. 

στ) Να παρέχει τεχνική υποστήριξη στις υπηρεσιακές 

μονάδες του υπουργείου και ιδιαίτερα με τη διενέργεια 
ερευνών, την εκπόνηση συγκριτικών ή άλλων μελετών, 
την κατάρτιση ειδικών προγραμμάτων ή την παροχή συμ¬ 
βουλευτικών υπηρεσιών. 

ζ) Να μεριμνά για την ανάπτυξη των διεθνών σχέσεων 
των υπηρεσιών του υπουργείου, το σχεδιασμό προγραμ¬ 
μάτων διεθνούς συνεργασίας, τη ,διε*θνή εκπροσώπηση 
του υπουργείου και τις αποστολές υπαλλήλων στο εξωτε¬ 
ρικό. 

η) Να μεριμνά για το γενικό νομοθετικό συντονισμό των 
υπηρεσιών του υπουργείου, καθώς και για την κατάρτιση, 
σε συνεργασία με τις αρμόδιες υπηρεσιακές μονάδες, βα¬ 
σικών σχεδίων νόμων ή άλλων κανονιστικών πράξεων αρ¬ 
μοδιότητας του υπουργείου, τη νομοτεχνική επεξεργασία 
τους και τη μέριμνα για τη ψήφιση και δημοσίευσή τους. 

θ) Να μεριμνά για την οργάνωση και λειτουργία της βι¬ 
βλιοθήκης του υπουργείου. 

ι) Να προγραμματίζει τη δραστηριότητα και να συντονί¬ 
ζει τη λειτουργία των επί μέρους οργανικών μονάδων, από 
τις οποίες συγκροτείται, με σκοπό την καλύτερη πραγμα¬ 
τοποίηση των πιο πάνω στόχων. 

3. Η Γενική Διεύθυνση Διοικητικού Εκσυγχρονισμού συ¬ 
γκροτείται από τις εξής οργανικές μονάδες. 

α) Διεύθυνση Διοικητικών Μεταρρυθμίσεων, η οποία εί¬ 
ναι αρμοδία για τα θέματα των περιπτώσεων α\ β\ γ\ δ', 
στ' και η’ της παραγράφου 2. Στη Διεύθυνση Διοικητικών 
Μεταρρυθμίσεων συγχωνεύεται η κατά το άρθρο 80 του 
Ν. 1992/1990 συσταθείσα μονάδα στρατηγικού σχεδια- 
σμού και ανάλυσης πολιτικής (Π.Δ. 410/1990, άρθρο 2). 

β) Διεύθυνση Διεθνών Σχέσεων, αναβαθμιζομένου του 
υφισταμένου Τμήματος Ενημέρωσης και Διεθνών Σχέ¬ 
σεων (Π.Δ. 57/1992, άρθρο 7 παρ. 1), με αρμοδιότητα τα 
θέματα της περίπτωσης ζ της παραγράφου 2. 

γ) Μονάδα Αποδοτικότητας, σε επίπεδα διεύθυνσης, με 
αρμοδιότητα τα θέματα της περίπτωσης ε’ της παραγρά¬ 
φου 2, 

δ) Τμήμα Βιβλιοθήκης, με αρμοδιότητα τα θέματα της 
περίπτωσης θ' της παραγράφου 2 (Π.Δ. 320/1988, άρθρο 

12 ). 

Η Γ ενική Διεύθυνση συνεργάζεται με τις λοιπές υπηρε¬ 
σιακές μονάδες του Υπουργείου για την εξασφάλιση της 
αποτελεσματικότητας του έργου της. 

4. Συνιστάται μία θέση με βαθμό Γενικού Διευθυντή 
στον κλάδο ΠΕ Διοικητικής Οργάνωσης του Υπουργείου 
Προεδρίας της Κυβερνήσεως. 

5. Της Γενικής Διεύθυνσης Διοικητικού Εκσυγχρονι¬ 
σμού προίσταται μόνιμος υπάλληλος με βαθμό Γενικού 
Διευθυντή του κλάδου ΠΕ Διοικητικής Οργάνωσης, ο 
οποίος επιπλέον έχει για την προαγωγή στο βαθμό αυτό 
εξειδίκευση σε θέματα δημόσιας διοίκησης που αποδει- 
κνύεται με μεταπτυχιακές σπουδές διάρκειας ενός τουλά¬ 
χιστον ακαδημαϊκού έτους σε Α.Ε.Ι. της ημεδαπής ή αλλο¬ 
δαπής, σημαντική εμπειρία σε θέματα συγκριτικής δημό¬ 
σιας διοίκησης που αποδεικνύεται από συμμετοχές σε 
διεθνή συνέδρια ή διασκέψεις και αποστολές σε εθνικές 
διοικήσεις, καθώς και άριστη γνώση της αγγλικής ή γαλλι¬ 
κής γλώσσας που αποδεικνύεται σύμφωνα με τις διατά¬ 
ξεις του άρθρου 5 του Π.Δ. 172/1992, όπως τροποποιή¬ 
θηκε με το άρθρο μόνο του Π.Δ. 368/1992. 

6. Στις υπηρεσιακές μονάδες επιπέδου Διεύθυνσης της 
συνιστωμένης Γενικής Διεύθυνσης προΐστανται μόνιμο» 
υπάλληλοι με βαθμό Διευθυντή Α' ή Β’ του κλάδου ΠΕ 


Διοικητικής Οργάνωσης. Στο Τμήμα Βιβλιοθήκης προΐστα- 
ται μόνιμος υπάλληλος με βαθμό Τμηματάρχη Α’ ή Β’ των 
κλάδων ΠΕ Βιβλιοθηκονόμων ή ΤΕ Βιβλιοθηκονόμων. 

Στον Υπουργό Προεδρίας της Κυβερνήσεως αναθέ¬ 
τουμε τη δημοσίευση και εκτέλεση του παρόντος Π. Δια¬ 
τάγματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Κ. ΓΪΑΤΡΑΚΟΣ 

-φ-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 316 (2) 

Πειθαρχικό Συμβούλιο στον Οργανισμό Αστικών Συγκοι¬ 
νωνιών. (Ο.Α.Σ.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρ. 15 του Ν. 2078/1992 «Συ¬ 
γκοινωνίες με θερμικά λεωφορεία στην περιοχή Αθηνών - 
Πειραιώς και περιχώρων» (Α 139). 

2. Το άρθρο 29Α του Ν. 1558/1985 (Α' 137) όπως προ¬ 
στέθηκε το άρθρο αυτό με το άρθρο 27 του Ν. 2081 /1992 
(Α 154). 

3. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού 
Προϋπολογισμού. 

4. Τις με αριθμό 290/1993 και 497/1993 γνωμοδοτή¬ 
σεις του Συμβουλίου της Επικράτειας, με πρόταση του 
Υπουργού Μεταφορών και Επικοινωνιών, αποφασί¬ 
ζουμε: 

Άρθρο 1 

Αρμοδιότητες Πειθαρχικού Συμβουλίου 

Το πενταμελές πειθαρχικό συμβούλιο του Οργανισμού 
Αστικών Συγκοινωνιών που συνεστήθη με το άρθρο 15 του 
Ν. 2078/1992 έχει ως έργο την εκδίκαση παραβάσεων και 
την επιβολή ποινών στους μετόχους και υπαλλήλους των 
Συγκοινωνιακών Επιχειρήσεων (Σ.ΕΠ.) και τους υπαλλή¬ 
λους του Ο.Α.Σ. 

Άρθρο 2 

Λειτουργία Πειθαρχικού Συμβουλίου 

1. Το Πειθαρχικό Συμβούλιο συγκαλείται από τον Πρόε¬ 
δρό του με γραπτή πρόσκληση και ευρίσκεται σε απαρτία 
όταν κατά την συνεδρίασή του είναι παρόντα τρία (3) του¬ 
λάχιστον από τα πέντε (5) μέλη του ένα από τα οποία 
πρέπει να είναι ο Προέδρός του ή ο νόμιμος αναπληρωτής 
του. 

2. Οι αποφάσεις λαμβάνονται με πλειοψηφία των παρό¬ 
ντων μελών και σε περίπτωση ισοψηφίας, υπεριχεύει η 
ψήφος του Προέδρου. Οι αποφάσεις αυτές είναι οριστι¬ 
κές, ανέκλητες και υποχρεωτικές για τις Σ.ΕΠ και τον Ο ΑΣ 
που υποχρεούνται να τις εκτελέσουν μέσα σε τριάντα (30) 
ημέρες από την κοινοποίησή τους. 

3. Κάθε υπόθεση εισάγεται στο Πειθαρχικό Συμβούλιο 

από τον Πρόεδρό του, ποος τον οποίο διαβιβάζονται τα 
στοιχεία της καταγγελόμενης παράβασης από τον Πρόε¬ 
δρο του Διοικητικού Συμβουλίου του Ο.Α.Σ, είτε και από 
τους Προέδρους των Δ.Σ. των Σ.ΕΠ, αν ο παραπεμπόμε- 
νος είναι υπάλληλος ή μέτοχος των Σ.ΕΠ. 

4. Ο Γραμματέας του Πειθαρχικού Συμβουλίου τηρεί τα 
πρακτικά και φροντίζει για την καθαρογραφή των αποφά¬ 
σεων. Η απόφαση πρέπει να περιλαμβάνει εκτός των άλ¬ 
λων διατυπώσεων και τον χαρακτηρισμό της πράξης, όπως 
ορίζουν οι διατάξεις του παρόντος. Επίσης ο Γραμματέας 
επιμελείται για την έγκαιρη αποστολή των κλήσεων, απο¬ 
φάσεων κλπ στους ενδιαφερόμενους, καθώς και για την 
τήρηση των φακέλλων των υποθέσεων. 

5. Τα πρακτικά υπογράφονται από τα παρόντα μέλη του 
Συμβουλίου ενώ τα μέλη που τυχόν μειοψηφούν, υποχρε- 
ούνται να αιτιολογήσουν την ψήφο τους. Σε περίπτωση 
άρνησης μέλους να υπογράψει, η απόφαση είναι έγκυρη, 
υπογραφόμενη από την πλειοψηφία. 

6. Οι αποφάσεις του Πειθαρχικού Συμβουλίου πρέπει να 
είναι αιτιολογημένες και κοινοποιούνται εγγράφως στους 
ενδιαψερόμεν ι ’ με απόδείξη. 

Αρθρο 3 

Ένν 'ίθαρχικού παραπτώματος 

1. Πειθαρχικό ,^άπτωμα αποτελεί: 

Κάθε υπαίτια κο.ι καταλογιστική παράβαση του υπηρε¬ 
σιακού καθήκοντος με πράξη ή παράλειψη. 

Με την έννοια ιηρεσιακό καθήκον νοείται κάθε υπο¬ 
χρέωση που επιβάλλεται στους μετόχους και υπαλλήλους 
των Σ.ΕΠ κα> και τους υπαλλήλους του ΟΑΣ από τις 
ισχύουσες δια ■ . :ς νόμων, διαταγμάτων, αποφάσεων, τις 

σχετικές διατάξεις κανονισμών προσωπικού του ΟΑΣ και 
των Σ.ΕΠ. καθώς και από τις εγκυκλίους, οδηγίες και 
εντολές, γραπτές ή προφορικές που ισχύουν κάθε φορά. 

2. Δεν αποτελεί πειθαρχικό παράπτωμα η νόμιμη απερ¬ 
γία. 

Αρθρο 4 

Πειθαρχικές Ποινές 

Στους υπαλλήλους του Ο.ΑΣ. και των Σ.ΕΠ τακτικούς ή 
έκτακτους επιβάλλονται οι ακόλουθες πειθαρχικές ποι¬ 
νές.: 

α) Έγγραφη επίπληξη. 

β) Πρόστιμο μέχρι το 1 /4 της ημερήσιας αντιμισθίας επι¬ 
βαλλόμενο γιο 1 έως 12 ημέρες ή Αργία από 1 έως 10 ημέ¬ 
ρες. 

γ) Αργία από 15 έως 30 ημέρες, 
δ) Προσωρινή απόλυση από 1 έως 3 μήνες, 
ο) Οριστική απόλυση 

Τα πρόστιμα με τα οποία τιμωρούνται οι υπάλληλοι των 
Σ.ΕΠ και του ΟΑΣ υπολογίζονται επί του συνόλου των τα¬ 
κτικών αποδοχών τους, κατά τον χρόνο εκδόσεως της 
αποφάσεωο κοι κρατούνται οπό τις αποδοχές τους. 

Όποιος τιμωρηθεί με αργία ή προσωρινή απόλυση στε¬ 
ρείται τις αντίστοιχες αποδοχές του και υποχρεούται μόλις 
του γνωστοποιηθεί η ποινή να απέχει από την εργασία του. 

2. Στους μετόχους των Σ.ΕΠ επιβάλλονται οι ακόλουθες 
πειθαρχικές ποινές: 
α) Έγγραφη επίπληξη 

δ) Πρόσημο μέχρι των τριών δεκάτων (3/10) του μη¬ 
νιαίου μερίσματος. 


γ) προσωρινή θέση εκτός κυκλώματος εργασίας του λε¬ 
ωφορείου τους, μέχρι πέντε (5) ημέρες. 

δ) Πρόστιμο από τέσσερα δέκατα (4/10) έως και οχτώ 
δέκατα (8/10)του μηνιαίου μερίσματος. 

ε) Προσωρινή θέση εκτός κυκλώματος εργασίας του λε¬ 
ωφορείου τους, μέχρι τριάντα (30) ημέρες. 

στ) Οριστική ανάκληση του κατά το άρθρ. 3 του Ν. 
2078/92 χορηγηθέντος δικαιώματος κυκλοφορίας του 
λεωφορείου. 

Το πρόστιμο με το οποίο τιμωρούνται οι μέτοχοι των 
Σ.ΕΠ. κρατείται από το μέρισμα του επόμενου μήνα της 
επιβολής της ποινής και σε κάθε περίπτωση όχι αργότερα 
από την πρώτην μετά την κατάγνωση της ποινής προσω¬ 
ρινή εκκαθάριση και αποτελεί έσοδο της Σ.ΕΠ. 

Η επιβολή της ποινής της προσωρινής θέσης εκτός κυ¬ 
κλώματος εργασίας ή της οριστικής ανάκλησης του δικαι¬ 
ώματος κυκλοφορίας δεν εμποδίζει την κυκλοφορία του 
λεωφορείου αυτού από το τυχόν συνιδιοκτήτη για την πε¬ 
ρίοδο εργασίας του λεωφορείου που αφορά μόνον αυτόν. 

Η απώλεια χιλιομέτρων που οφείλεται στην ποινή της 
προσωρινής θέσης εκτός κυκλώματος εργασίας ή της ορι¬ 
στικής ανάκλησης δικαιώματος κυκλοφορίας βαρύνει τον 
τιμωρηθέντα και υπολογίζεται σύμφωνα με το άρθρ. 1 
παρ. 3 της με αριθμό 36660/2125/92 (Β 611) κανονιστι¬ 
κής απόφασης του Υπουργού Μεταφορών και Επικοινω- 
νιών. 

Όλες οι ανωτέρω καθοριζόμενες πειθαρχικές ποινές 
επιβάλλονται στους μετόχους των Σ.ΕΠ, και για παραπτώ¬ 
ματα των οδηγών των Λεωφορείων τους, όπως αυτά εξει¬ 
δικεύονται κατά περίπτωση στο άρθρο 6 παρ. 1,2,3,4 και 
5 του παρόντος, με την προϋπόθεση όμως ότι αυτές επι¬ 
βάλλονται μέσα στα όρια ευθύνης των μετόχων και εφό¬ 
σον οι σχετικές παραβάσεις είναι καταλογιστές σ’ αυτούς 
και δεν είχαν λάβει τα προσήκοντα για αποτροπή τους ή 
προς άμεση επανόρθωση των αποτελεομάτων τους μέ¬ 
τρα. 

3. Οι πειθαρχικές ποινές επιβάλλονται ανάλογα με την 
βαρύτητα του διαπραχθέντος παραπτώματος, λαμβανο- 
μένων υπόψη και των περιστάσεων υπό τις οποίες διαπρά- 

χθηκε. ^ 

Η υποτροπή αποτελεί ιδιαίτερα επιβαρυντι, η περί¬ 
πτωση. 

Για την ίδια πράξη επιβάλλεται μια ποινή, ανεξάρτητα 
από το αν περιέχει τα στοιχεία περισσότερων πειθαρχικών 
παραπτωμάτων. 

Αρθρο 5 

Πειθαρχικά παραπτώματα και επιβαλλόμενες 
πειθαρχικές ποινές στους υπαλλήλους 
του ΟΑΣ και των Σ.ΕΠ. 

1. Η ποινή της γραπτής επίπληξης επιβάλλεται για 
απλής μορφής παραβάσεις στην εκτέλεση των υπηρεσια¬ 
κών καθηκόντων, οι οποίες δεν συνεπιφέρουν κίνδυνο ή 
ζημία οτα συμφέροντα του Οργανισμού ή των Σ.Εί 1 η για 
ανάρμοστη συμπεριφορά σε προϊσταμένους ή συναδέλ¬ 
φους κατά την διάρκεια της υπηρεσίας. 

2. Οι ποινές του προστίμου μέχρι το 1 /4 της ημερήσιας 
αντιμισθίας για 1 έως 12 ημέρες ή αργίας από (1) έως 
(10) ημέρες επιβάλλονται ιδίως: 

α) Σε περιπτώσεις υποτροπής σε παράπτωμα για το 
οποίο επεβλήθη ήδη ποινή της αμέσως προηγούμενης 
παραγράφου, εφόσον από την επιβολή της δεν παρήλθε 

χρονικό διάστημα μεγαλύτερο των (3) μηνών και ανεξάρ- 
τητα από την έκτισή της. 

β) Γία μη έγκαιρη ειδοποίηση της υπηρεσίας από τον μι¬ 
σθωτό σε περίπτωση κωλύματος για εργασία. 

γ) Για ραθυμία ή αμέλεια ή παράλειψη στην εκτέλεση 
των υπηρεσιακών καθηκόντων ή για παραβάσεις των κα¬ 
νονισμών ή των κανονιστικών διατάξεων ή των γενικών και 
ειδικών εγκυκλίων, διαταγών ή οδηγιών από τις οποίες θα 
μπορούσε να προκληθεί στην υπηρεσία μικρή ανωμαλία ή 
ζημία ή μικροατύχυμα ή μικρή βλάβη στα συμφέροντα του 
Οργανισμού ή των Σ.ΕΠ. 

δ) Για βραδύτητα στην προσέλευση ή πρόωρη αποχώ¬ 
ρηση από την υπηρεσία, χωρίς να συντρέχει σπουδαίος 
λόγος. 

ε) Για αδικαιολόγητη υπέρβαση χορηγηθείσης άδειας 
επί 1 έως 2 ημέρες ή για αδικαιολόγητη απουσία 1 -2 ημε¬ 
ρών. 

στ) Γ ια απρεπή συμπεριφορά ή αυθάδεια ή ασέβεια σε 
ανωτέρους, όταν οι παραβάσεις αυτές δεν έχουν σοβαρό 
χαρακτήρα. 

ζ) Για άρνηση παροχής σαφών πληροφοριών, αν και 
αποδεδειγμένα τις εγνώριζε, σε περίπτωση μαρτυρίας ή 
για άρνηση απολογίας ύστερα από σχετική πρόσκληση. 

η) Στο προσωπικό κίνησης και ελέγχου των Σ.ΕΠ επι¬ 
βάλλονται οι ανωτέρω ποινές για την παραμέληση της κα¬ 
λής ατομικής εμφάνισης του στην διάρκεια της υπηρεσίας 
ή για κάπνισμα μέσα στα Λεωφορεία κατά την εκτέλεση 
της υπηρεσίας. 

3. Η ποινή της αργίας από 15 έως 30 ημέρες ανάλογα με 
την βαρύτητα του παραπτώματος επιβάλλεται ιδίως: 

α) Σε περίπτωση υποτροπής σε παράπτωμα για το οποίο 
επεβλήθη ήδη ποινή της αμέσως προηγούμενης παρα¬ 
γράφου εφόσον από την επιβολή της δεν πέρασε χρονικό 
διάστημα μεγαλύτερο των (6) μηνών και ανεξάρτητα από 
την έκτισή της. 

β) Για κάθε πράξη ή παράλειψη που οφείλεται σε ασύγ¬ 
γνωστη αμέλεια ή επιπολαιότητα και επέφερε ζημία ή 
βλάβη στον ΟΑΣ ή τις Σ.ΕΠ, ή μη σοβαρό ατύχημα σε πρό¬ 
σωπα ή προκάλεσε κίνδυνο στην ασφάλεια των μεταφο¬ 
ρών ή διατάραξη της εύρυθμης λειτουργίας του δικτύου 
κίνησης. 

γ) Γ ια σοβαρή παράλειψη υπηρεσιακού καθήκοντος χά- 
ριν προσωπικού συμφέροντος ή συμφέροντος τρίτου. 

δ) Γ ια αδικαιολόγητη υπέρβαση χορηγηθείσας άδειας 
επί 3-4 ημέρες ή αδικαιολόγητη απουσία 3-4 ημερών. 

ε) Για ψευδή επίκληση ασθένειας ή ψευδή εν γνώσει 
κατάθεση ή σκόπιμη αποσιώπηση της αλήθειας. 

στ) Για απρεπή συμπεριφορά, αυθάδεια ή ασέβεια σο¬ 
βαρού χαρακτήρα προς ιεραρχικά προϊστάμενους ή υπαλ¬ 
λήλους του ΟΑΣ ή των Σ.ΕΠ, ή για διαπληκτισμό ή αισχρο¬ 
λογία μεταξύ των εργαζομένων του ΟΑΣ ή των Σ.ΕΠ, σε 
υπηρεσιακούς χώρους όπως αμαξοστάσια, αφετηρίες, 
τέρματα, στάσεις κλπ. 

ζ) Γ ια παράλειψη παραδόσεως στο ΟΑΣ ή τις Σ.ΕΠ, αντι¬ 
κειμένων μικρής σχετικής αξίας που βρέθηκαν σε οχή¬ 
ματα, αμαξοστάσια, γραφεία ή άλλες εγκαταστάσεις. 

η) Γ ια αμέλεια στην συντήρηση πραγμάτων που ανήκουν 
στον ΟΑΣ ή τις Σ.ΕΠ. 

θ) Για βεβαιωμένη μέθη κατά τη διάρκεια της υπηρε¬ 
σίας. 

ι) Για δημόσια προφορική ή γραπτή επίκριση υπηρεσια¬ 
κών πράξεων των Διοικήσεων του ΟΑΣ ή των Σ.ΕΠ, των ιε¬ 


ραρχικά προϊσταμένων και των μετόχων των Σ.ΕΠ, με 
υβριστικές εκφράσεις ή αναληθείς ισχυρισμούς. 

ι.α. Για καθυστέρηση καταθέσεως στα γραφεία του 
ΟΑΣ ή των Σ.ΕΠ, (ταμεία) των εισπράξεων, πέραν των 
τριών (3) ημερών, από την ημεροχρονολογία, που πραγμα¬ 
τοποιήθηκαν. 

ι.β. Για εξύβριση ή επίθεση κατά επιβάτη ή συναδέλφου 
ή υπαλλήλου του ΟΑΣ ή των Σ.ΕΠ, κατά την εκτέλεση της 
υπηρεσίας ή εκτός αυτής, εφόσον τα ελατήρια της πρά- 
ξεως οφείλονται σε αίτια αναγόμενα στην υπηρεσία. 

ι.γ. Γ ια παράνομη οδήγηση ή απλή μετακίνηση Λεωφο¬ 
ρείου ή υπηρεσιακού οχήματος από μισθωτό που στερεί¬ 
ται άδειας οδήγησης οχήματος ανάλογης κατηγορίας. 

4. Η ποινή της προσωρινής απόλυσης από (1) μέχρι (3) 
μήνες, ανάλογα με τη βαρύτητα του παραπτώματος επι¬ 
βάλλεται ιδίως: 

α) Σε περιπτώσεις υποτροπής σε παράπτωμα για το 
οποίο ήδη επεβλήθη ποινή της αμέσως προηγούμενης 
παραγράφου εφόσον από την επιβολή της δεν παρήλθε 
χρονικό διάστημα μεγαλύτερο του ενός (1) έτους και ανε¬ 
ξάρτητα από την έκτισή της. 

β) Για βραδύτητα ενημέρωσης του ΟΑΣ ή των Σ.ΕΠ. ή 
σκόπιμη αποσιώπηση γεγονότων ή περιστατικών από τα 
οποία επήλθε ζημία ή βλάβη στον ΟΑΣ ή στις Σ.ΕΠ, ή σο¬ 
βαρό ατύχημα σε πρόσωπα. 

γ) Για ψευδή, με γνώση της αναλήθειας, κατάθεση ή 
αποσιώπηση της αλήθειας με σκοπό τη βλάβη συναδέλ¬ 
φων. 

δ) Για αυτόβουλη επί διάστημα 5-12 ημέρες εγκατά¬ 
λειψη θέσεων ή αδικαιολόγητη άρνηση ανάληψης καθη¬ 
κόντων σε άλλη θέση εργασία του ΟΑΣ ή της Σ.ΕΠ., στην 
οποία νόμιμα μετατέθηκε εφόσον η απόφαση έχει οριστι- 
κοποιηθεί ή για αδικαιολόγητη υπέρβαση χορηγηθείσης 
άδειας επί 5-10 ημέρες ή αδικαιολόγητη απουσία από την 
εργασία επί 5-10 ημέρες. 

ε) Γ ια κατάχρηση της εμπεπιστευμένης εξουσίας ή δό¬ 
λια πράξη ή παράλειψη ή κατάφωρη αμέλεια από την 
οποία επήλθε ουσιώδης βλάβη στον ΟΑΣ ή τις Σ.ΕΠ., ή σο¬ 
βαρό ατύχημα σε πρόσωπα ή σοβαρός κίνδυνος στην 
ασφάλεια των μεταφορών ή ουσιώδης διατάραξη στην εύ¬ 
ρυθμη λειτουργία του δικτύου κίνησης. 

στ) Γ ια σκόπιμη φθορά πραγμάτων που ανήκουν στον 
ΟΑΣ ή τις Σ.ΕΠ. 

5. Η ποινή της οριστικής απόλυσης επιβάλλεται ιδίως: 
α) Στις περιπτώσεις υποτροπής σε παράπτωμα για το 
οποίο επεβλήθει ήδη ποινή της αμέσως προηγούμενης 
παραγράφου εφόσον από την επιβολή της δεν παρήλθε 
χρονικό διάστημα μεγαλύτερο των (2) ετών και ανεξάρ¬ 
τητα από την έκτισή της. 

β) Γ ια πράξεις που προσβάλλουν την τιμή ή την υπόληψη 
των μελών της Διοίκησης του ΟΑΣ ή των Σ.ΕΠ. και γενικά 
για αυθάδη, απρεπή ή υβριστική συμπεριφορά προς αυ¬ 
τές. 

γ) Για αυτόβουλη εγκατάλειψη της εργασίας άνω των 
(10) ημερών ή για αδικαιολόγητη υπέρβαση χορηγηθείσης 
άδειας για διάστημα μεγαλύτερο των (10) ημερών ή για 
αποδεδειγμένη άρνηση υπηρεσίας. 

δ) Γ ια σκόπιμη εξαφάνιση, αλλοίωση ή καταστροφή εγ¬ 
γράφων του ΟΑΣ ή των Σ.ΕΠ, και ιδίως εκείνων που έχουν 
σχέση με τα συμφέροντα του Οργανισμού ή των Σ.ΕΠ. 

ε) Για άμεση ή έμμεση μέσω τρίτου προσώπου συμμε¬ 
τοχή σε δημοπρασίες ή προμήθεια του ΟΑΣ ή των Σ.ΕΠ, ή 

για αίτηση ή αποδοχή οποιοσδήποτε υλικής παροχής που 
προέρχεται απο πρόσωπα με τα οποία συναλλάσσεται 
υπηρεσιακά. 

στ) Για υπεξαίρεση εισπράξεων ή αντικειμένων που 
ανήκουν σε τρίτους ή τον Ο ΑΣ ή τις Σ.ΕΠ., όπως καυσί¬ 
μων, ανταλλακτικών, εργαλείων σημαντικής αξίας έστω 
και αν δεν υποβλήθηκε μήνυση στον αρμόδιο Εισαγγε¬ 
λέα. 

ζ) Αν παραπεμφθεί για το κακούργημα ή πλημμέλημα 
της πλαστογραφίας, κλοπής, απάτης, υπεξαίρεσης, δω¬ 
ροδοκίας, εκβιάσεως κ.λπ., ή για αδικαιολόγητες παραβά¬ 
σεις των κανονισμών ή των κανονιστικών διατάξεων ή των 
γενικών ή ειδικών εγκυκλίων διαταγών ή οδηγιών. 

Αρθρο 6 

Πειθαρχικά παραπτώματα και επιβαλλόμενες 
πειθαρχικές ποινές στους μετόχους των Σ.ΕΠ. 

1. Οι ποινές της Επίπληξης ή του Προστίμου των τριών 
δεκάτων (3/10) του μηνιαίου μερίσματος επιβάλλονται 
στο μέτοχο: 

α) Για απλής μορφής παραβάσεις κατά την εκτέλεση 
των υπηρεσιακών καθηκόντων και υποχρεώσεών των 
προς την Σ.ΕΠ. που δεν συνεπάγονται κίνδυνο ή ζημία 
στην ασφάλεια των μεταφορών ή διατάραξη της εύρυθμης 
κυκλοφορίας των λεωφορείων ή βλάβη στα συμφέροντα 
της Σ.ΕΠ., και 

β) Γ ια ανάρμοστη συμπεριφορά μετόχου ή του οδηγού 
του σε επιβάτη ή σε συνάδελφο ή μέτοχο ή υπάλληλο του 
ΟΑΣ ή της Σ.ΕΠ., κατά τη διάρκεια της υπηρεσίας. 

2. Η ποινή της προσωρινής θέσης εκτός κυκλώματος 
εργασίας του λεωφορείου τους μέχρι πέντε (5) ημέρες 
επιβάλλεται: 

α) Γ ια υποτροπή σε παράπτωμα για το οποίο έχει επι¬ 
βληθεί η ποινή των περιπτώσεων της προηγούμενης πα¬ 
ραγράφου εφόσον δεν πέρασαν πάνω από (3) μήνες από 
την τελευταία επιβολή της ποινής για το ίδιο παρά¬ 
πτωμα. 

β) Για μη παραλαβή επιβάτη από μέτοχο ή τον οδηγό 
του. 

γ) Για μη εκτέλεση δρομολογίου από μέτοχο ή τον 
οδηγό του. 

δ) Για παραμέληση της καλής ατομικής εμφάνισης του 
μετόχου ή του οδηγού του κατά τη διάρκεια της υπηρεσίας 
του. 

ε) Γ ια μη έγκαιρη ειδοποίηση της αρμόδιας υπηρεσίας 
των Σ.ΕΠ., από μέτοχο ή τον οδηγό του σε περίπτωση κω¬ 
λύματος αυτού για εργασία. 

στ) Για αλλαγή Γραμμής από μέτοχο ή τον οδηγό του 
κατά τη διάρκεια της υπηρεσίας του, χωρίς την έγκριση 
των εποπτικών οργάνων του Ο.Α.Σ. 

ζ) Για ραθυμία ή αμέλεια στην εκτέλεση των υποχρεώ¬ 
σεων του μετόχου ή του οδηγού του από την οποία θα 
μπορούσε να προκληθεί σοβαρή ανωμαλία στην υπηρε¬ 
σία. 

η) Για βραδεία προσέλευση ή πρόωρη αποχώρηση του 
μετόχου ή του οδηγού του από την υπηρεσία χωρίς σπου¬ 
δαίο λόγο. 

θ) Γ ια κάπνισμα του μετόχου ή του οδηγού του μέσα στο 
λεωφορείο κατά τη μεταφορά των επιβατών. 

3. Η ποινή προστίμου από τέσσερα δέκατα (4/10) έως 
και οχτώ δέκατα (8/10) του μηνιαίου μερίσματος. 

α) Για υποτροπή σε παράπτωμα για το οποίο επεβλήθη 


ήδη η ποινή της προηγούμενης παραγράφου εφόσον δεν 
πέρασαν πάνω από έξι (6) μήνες από την τελευταία επι¬ 
βολή της ποινής για το ίδιο παράπτωμα. 

β) Γ ια αδικαιολόγητη απουσία του μετόχου ή του οδηγού 
του από την εργασία μέχρι τέσσερες (4) ημέρες. 

γ) Για ψευδή επίκληση ασθενείας του μετόχου ή του 
οδηγού του. 

δ) Γ ια αμέλεια ή επιπολαιότητα στην εκτέλεση των υπη¬ 
ρεσιακών καθηκόντων του μετόχου ή του οδηγού του από 
την οποία προκλήθηκε περιορισμένος κίνδυνος στην 
ασφάλεια των μεταφορών ή ελαφρά διατάραξη της εύρυθ¬ 
μης λειτουργίας του δικτύου κίνησης ή μικρή βλάβη στα 
συμφέροντα των Σ.ΕΠ., ή του ΟΑΣ. 

ε) Γ ια απρεπή συμπεριφορά του μετόχου ή του οδηγού 
του προς επιβάτη ή ιεραρχικά προϊστάμενο υπάλληλο των 
Σ.ΕΠ., ή του ΟΑΣ ή για διαπληκτισμό ή αισχρολογία μεταξύ 
των μετόχων των Σ.ΕΠ., ή των οδηγών τους εντός του λε¬ 
ωφορείου ή σε υπηρεσιακό χώρο (αμαξοστάσιο, λοιπές 
εγκαταστάσεις). 

στ) Γ ια παράλειψη παραδόσεως από μέτοχο ή τον οδηγό 
του στις Σ.ΕΠ., αντικειμένων που βρέθηκαν σε οχήματα, 
αμαξοστάσια, γραφεία και λοιπές εγκαταστάσεις. 

ζ) Για μη εμπρόθεσμη αναγγελία τροχαίου ατυχήματος ή 
για παράλειψη υποβολής δηλώσεως ατυχήματος στον 
ασφαλιστικό φορέα από μέτοχο ή τον οδηγό του. 

η) Για παράβαση εγκυκλίων ή εντολών των Σ.ΕΠ., ή του 
ΟΑΣ από μέτοχο ή τον οδηγό του. 

θ) Γ ια αλλαγή διαδρομής του λεωφορείου από μέτοχο ή 
τον οδηγό του που διαπιστώνεται από τις οικείες Αρχές ή 
τα όργανα των Σ.ΕΠ. ή του ΟΑΣ. 

ι) Για μη πραγματοποίηση δρομολογίου ή μη τήρηση του 
χρονοδιαγράμματος δρομολογίου ή μη πραγματοποίηση 
προγραμματισμένης ανταποκρίσεως με άλλο λεωφορείο, 
η μη εκτέλεση του τελευταίου δρομολογίου της γραμμής 
έστω και αν απαιτείται γΓ αυτό πρόσθετη εργασία ή για 
αδικαιολόγητη κατάληψη χώρου σταθμεύσεως (ρεμίζα) 
και για καθυστέρηση εκτέλεσης δρομολογίου από μέτοχο 
ή τον οδηγό του. 

ια) Για σοβαρή παράλειψη καθήκοντος από μέτοχο ή 
τον οδηγό του χάριν προσωπικού συμφέροντος ή χάριν 
συμφέροντος τρίτου. 

ιβ) Γ ια έργω εξύβριση ή επίθεση κατά επιβάτη ή μετόχου 
των Σ.ΕΠ., ή υπαλλήλου του ΟΑΣ κατά την εκτέλεση της 
υπηρεσίας ή εκτός αυτής από μέτοχο ή τον οδηγό του 
εφόσον τα ελατήρια της πράξης οφείλονται σε αίτια ανα¬ 
γόμενα στην υπηρεσία. 

ιγ) Για δόλια φθορά πραγμάτων που ανήκουν στις Σ.ΕΠ., 
ή στον ΟΑΣ από μέτοχο ή τον οδηγό του. 

ιδ) Για βεβαιωμένη μέθη κατά τη διάρκεια της υπηρε¬ 
σίας από μέτοχο ή τον οδηγό του. 

ιε) Για ταλαιπώρηση του επιβατικού κοινού και τη μη πα¬ 
ραλαβή κατ’ εξακολούθηση επιβατών από ενδιάμεσες 
στάσεις ή τη μη τοποθέτηση ορθής πινακίδας προορισμού 
του Λεωφορείου ή των φωτεινών επιγραφών από μέτοχο ή 
τον οδηγό του. 

ιστ) Για δημόσια προφορική ή έγγραφή επίκριση υπηρε¬ 
σιακών πράξεων της Διοίκησης των Σ.ΕΠ., ή του Ο.Α.Σ., 
με υβριστικές εκφράσεις και ψευδή επιχειρήματα από μέ¬ 
τοχο ή τον οδηγό του. 

ιζ) Γ ια άρνηση συνεργασίας με τον συνιδιοκτήτη του λε¬ 
ωφορείου σε ό,τι αφορά τη δρομολόγηση, οδήγηση, συ- 

ντήρηση κ.λπ., του λεωφορείου κατόπιν αναφοράς του 
συνιδιοκτήτη. 

4. Η ποινή της προσωρινής θέσης εκτός κυκλώματος 
εργασίας του Λεωφορείου μέχρι (30) ημέρες. 

α) Για υποτροπή σε παράπτωμα για το οποίο έχει επι¬ 
βληθεί η ποινή της προηγούμενης παραγράφου και εφό¬ 
σον δεν πέρασε πάνω από ένας (1) χρόνος από την τελευ¬ 
ταία επιβολή της ποινής για το ίδιο παράπτωμα. 

β) Για αδικαιολόγητη απουσία του μετόχου ή του οδηγού 
του πάνω από πέντε (5) εργάσιμες ημέρες συνεχόμενες. 

γ) Γ ια υπεξαίρεση από μέτοχο ή τον οδηγό αποσκευών, 
αντικειμένων που ανήκουν σε τρίτους ή στη Σ.ΕΠ., ή στον 
ΟΑΣ όπως καυσίμων, ανταλλακτικών, εργαλείων σημαντι¬ 
κής αξίας κ.λπ. 

δ) Για κλοπή, κατάχρηση, απιστία, δωροληψία από μέ¬ 
τοχο ή τον οδηγό του έστω και αν δεν υποβλήθηκε μήνυση 
στην Αρμόδια Αρχή. 

ε) Για δόλια εγκατάλειψη οχήματος κατά τη διάρκεια 
της μεταφοράς επιβατών σε εκτέλεση δρομολογίων ή του 
χώρου και θέσεως εργασίας, από μέτοχο ή τον οδηγό του 
εκ της οποίας επήλθε ή μπορούσε να επέλθει ζημία στη 
Σ.ΕΠ., ή διατάραξη της ομαλής διεξαγωγής στην συγκοι¬ 
νωνία. 

στ) Για δολία εξαφάνιση αλλοίωση ή καταστροφή εγ¬ 
γράφων των Σ. ΕΠ., ή του ΟΑΣ από μέτοχο ή τον οδηγό του 
και ειδικότερα εκείνων που έχουν σχέση με τα συμφέρο¬ 
ντα των επιχειρήσεων. 

ζ) Γ ια απρεπή συμπεριφορά προς τα μέλη της Διοίκησης 
των Σ.ΕΠ., ή του ΟΑΣ από μέτοχο ή τον οδηγό του. 

η) Γ ια αυθαίρετη αφαίρεση λεωφορείου και οδήγηση 
αυτού εκτός του χώρου στάθμευσης, η χρησιμοποίηση αυ¬ 
τού για σκοπό ξένο προς τον προορισμό του. 

θ) Γ ια τη μη καλή κατάσταση από άποψη καθαριότητας, 
συντήρησης, λειτουργίας και γενικής εμφάνισης του λεω¬ 
φορείου τους. 

ι) Γ ια τη μη καλή λειτουργία των ακυρωτικών μηχανημά¬ 
των του λεωφορείου τους. 

ια) Για τοποθέτηση διαφημίσεων σε σημεία που παρε¬ 
μποδίζουν την ομαλή οδήγηση των λεωφορείων ή για δια¬ 
φημίσεις παράνομου περιεχομένου. 

ιβ) Για αδικαιολόγητη απουσία του λεωφορείου από τη 
λεωφορειακή γραμμή την οποία εξυπηρετεί πέραν της 
μιας (1) ημέρας, δικαιολογημένα δε πέραν από δεκαπέντε 
(15) ημέρες. 

ιγ) Για μη διάθεση στους επιβάτες υπερτιμημένου εισι¬ 
τηρίου ή διάθεση αυτού ή του κανονικού εισιτηρίου σε τιμή 
διαφορετική από τη νόμιμη από το μέτοχο κατά την οδή¬ 
γηση του Λεωφορείου του ή τον οδηγό του και μη από¬ 
δοση του αντιτίμου στην Σ.ΕΠ. 

ιδ) Γ ια μη ασφάλιση των λεωφορείων τους και για τις ισχύ- 
ουσες κάθε φορά ελάχιστες καλύψεις και κινδύνους. 

ιε) Για παράβαση κάθε άλλης υποχρέωσης που απορ¬ 
ρέει από τις διατάξεις του Ν. 2078/1992, οφείλεται στους 
μετόχους ή τους οδηγούς τους και δεν ρυθμίζεται ειδικά 
ανωτέρω. 

5. Η ποινή της Οριστικής Ανάκλησης του δικαιώματος 
κυκλοφορίας του Λεωφορείου επιβάλλεται: 

α) Για υποτροπή σε παράπτωμα για το οποίο έχει επι¬ 
βληθεί η ποινή της προηγούμενης παραγράφου και εφό¬ 
σον δεν πέρασε χρονικό διάστημα ενός (1) έτους από την 
επιβολή της ποινής για το ίδιο παράπτωμα και ανεξάρτητα 
από την έκτισή της. 


β) Για την σκόπιμη άμεση ή έμμεση παραποίηση με 
οποιονδήποτε τρόπο των ενδείξεων των ακυρωτικών μη¬ 
χανημάτων από το μέτοχο ή τον οδηγό του. 

γ) Γ ια μη έγκαιρη αντικατάσταση του λεωφορείου τους 
με καινούργιο, σύμφωνα με τις διατάξεις του Ν. 2078/92. 

6.0 κατά τις προηγούμενες παραγράφους έλεγχος, κα¬ 
θώς και η επιβολή πειθαρχικής ποινής σε μέτοχο για παρα¬ 
πτώματα που διαπράττονται από τον οδηγό υπάλληλό του, 
γίνεται μόνον εφόσον συντρέχουν οι όροι και οι προϋπο¬ 
θέσεις της τελευταίας περιόδου της παρ. 2 του άρθρου 4 
του παρόντος διατάγματος. 

Αρθρο 7 

Γ ια τυχόν παραπτώματα που δεν κατονομάζονται ρητά 
στο παρόν, επιβάλλεται η ποινή της περίπτωσης που προ- 
βλέπεται για τα κατά το μάλλον συγγενή παραπτώματα, 
κατά την κρίση του Πειθαρχικού Συμβουλίου. 

Αρθρο 8 

Διαδικασία Επιβολής Ποινών 

1. Η κίνηση της διαδικασίας παραπομπής για πειθαρχικό 
παράπτωμα αποτελεί υποχρέωση των Διευθυντών ή των 
Προϊσταμένων του Ο.Α.Σ. και των Προέδρων των Δ.Σ. των 
Σ.ΕΠ. ανάλογα με την ιδιότητα του παραπεμπόμενου. 

2. Πριν επιβληθεί οποιαδήποτε ποινή ο εγκαλούμενος, 
σύμφωνα με τις διατάξεις του παρόντος, καλείται σε έγ¬ 
γραφη απολογία. Η κλήση επιδίδεται με έναν από τους 
υπαλλήλους των Σ.ΕΠ., ή του ΟΑΣ (κατά περίπτωση), είτε 
αυτοπροσώπως στον εγκαλούμενο ή στην κατοικία του, 
συντασσομένου γΓ αυτό επιδοτηρίου, και τάσσεται προ¬ 
θεσμία προς απολογία. 

3. Κατά την εκδίκαση της πράξεως ο εγκαλούμενος και 
ο καταγγέλων παρίστανται αυτοπροσώπως ή μετά πληρε¬ 
ξουσίου Δικηγόρου εφόσον το ζητήσουν. 

4. Η προθεσμία προς απολογία δεν μπορεί να είναι μι¬ 
κρότερη των τριών (3) εργασίμων ημερών αν ο εγκαλούμε- 
νος διαμένει στο Νομό Αττικής και των δέκα (10) ημερών 
αν διαμένει σε άλλο Νομό της χώρας. 

5. Για όσους διαμένουν εκτός Αττικής η κλήση μπορεί 
να γίνει με τηλεγράφημα. Στην περίπτωση αυτή η κλήση 
αποδεικνύεται από σχετική σημείωση σε ειδικό βιβλίο, η 
οποία πρέπει να φέρει χρονολογία και υπογραφή του προ¬ 
σώπου, που έκανε την τηλεγραφική κλήση (βλέπε άρθρο 
19, παρ. 5 του Ν. 1599/1986). 

6. Αν ο κρινόμενος αρνηθεί να υπογράψει την παρα¬ 
λαβή της κλήσης για απολογία ή εμφάνισης στο Συμβούλιο 
για την εκδίκαση της υπόθεσής του, ο αρμόδιος για την 
επίδοση υπάλληλος, σημειώνει την άρνηση αυτή στο επι¬ 
δοτήριο και θυροκολλά την κλήση. Μετά την απολογία του 
μπορεί ο κρινόμενος να ζητήσει αντίγραφα των εγγράφων 
του φακέλλου με έξοδά του. 

7. Κατά την εκδίκαση της υπόθεσης ο κρινόμενος αλλά 
και ο καταγγέλλων καλούνται έγγραφα από τον Πρόεδρο 
του Πειθαρχικού Συμβουλίου να παρευρεθούν. Η παρα¬ 
πάνω κλήση επιδίδεται πέντε (5) τουλάχιστον μέρες πριν 
από την συνεδρίαση. 

8. Σε περίπτωση μη εμφάνισης των ενδιαφερομένων αν 
και κλητεύτηκαν νόμιμα και εμπρόθεσμα η εκδίκαση της 
υπόθεσης γίνεται και χωρίς την παρουσία τους, διαφορε¬ 
τικά αναβάλλεται αν κριθεί απαραίτητο από το Συμβού¬ 
λιο. 

9. Το Πειθαρχικό Συμβούλιο μπορεί σε οηοιοδήποτε 
στάδιο να εξετάζει μάρτυρες με πρόταση του καταγγέλο- 
ντα ή του κρινόμενου. 

10. Η υπόθεση εκδικάζεται από το Πειθαρχικό Συμβού¬ 
λιο μέσα σε προθεσμία (60) ημερών από την κοινοποίηση 
της κλήσης για απολογία. 

Αρθρο 9 

Παραγραφή Παραπτωμάτων 

Τα πειθαρχικά παραπτώματα παραγράφονται εάν συ¬ 
μπληρωθεί 2ετία από την ημέρα που διεπράχθησαν. 


Αρθρο 10 
Ισχύς Διατάγματος 

Το παρόν τίθεται σε ισχύ από τη δημοσίευσή του στην 
Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ : 

ΡΑΧ 

22.3211 ΥΡΕΤ ΟΗ 
5234312 

λειτουργούν καθημερινά από δ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β> 

» 

» 

» 

Β' 

» 

30.000 

» 

1.500 

Υ) 

» 

» 

» 

Π 

» 

10.000 

» 

500 

δ) 

» 

» 

» 

Δ* 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















